armvectores/hy_wikipedia_2023 huggingface dataset:
Վլադիմիր Կուլիշով

Վլադիմիր Գրիգորիի Կուլիշով (հուլիսի 20, 1957(1957-07-20), Ռոստովի մարզ, ՌԽՖՍՀ, ԽՍՀՄ), ռուսական հատուկ ծառայության գործիչ, բանակի գեներալ, ՌԴ ԱԴԾ տնօրենի տեղակալ, ԱԴԾ սահմանապահ զորքերի ղեկավար (2013 թվականի ապրիլի 11-ից)։


== Կենսագրություն ==
Ծնվել է 1957 թվականի հուլիսի 20-ին։ 1979 թվականին ավարտել է Կիևի ազգային ավիացիոն համալսարանը, աշխատել է Ռոստովի քաղաքացիական ավիացիայի № 412 գործարանում։ 1982 թվականի օգոստոսից ծառայում է պետանվտանգության մարմիններում։ Ավարտել է Ֆ. Դերժինսկու անվան ԽՍՀՄ ՊԱԿ Բարձրագույն դպրոցը։ 2000 թվականից աշխատել է Ռուսաստանի ԱԴԾ կենտրոնական ապարատում։ 2003 թվականի հուլիսին դարձել է Ռուսաստանի ԱԴԾ Սարատովի շրջանի վարչության պետ։ 2004 թվականից Ռուսաստանի ԱԴԾ ահաբեկչության դեմ պայքարի 2-րդ վարչության պետի առաջին տեղակալ, հետագայում Ռուսաստանի ԱԴԾ Չեչենական հանրապետության վարչության պետ։ 2008 թվականի օգոստոսից 2013 թվականի մարտը եղել է Ռուսաստանի ԱԴԾ տնօրենի տեղակալը և Միջազգային հակաահաբեկչական կոմիտեի Ռուսական բաժնի ղեկավար։ 2013 թվականի ապրիլի 11-ից Ռուսաստանի ԱԴԾ տնօրենի առաջին տեղակալն է և Սահմանապահ ծառայության ղեկավարը։


== Անձնական կյանք ==
Իննա Կուլիշովան (կինը) ապրում և աշխատում է Մոսկվայում։
Ռոման Վիկտորովիչը (թոռը) որդեգրվել է պապի կողմից ծնողների հրաժարվելուց հետո, նա ապրում և աշխատում է Կալինինգրադում։


== Արտաքին հղումներ ==
Վլադիմիր Կուլիշովի կենսագրությունը ՌԻԱ Նովոստի կայքում
Կորենևկա (գյուղ, Բուրինի շրջան)

Անվան այլ կիրառումների համար տե՛ս՝ ԿորենևկաԿորենևկա (ուկրաիներեն՝ Коренівка), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Կորենևկա գյուղում բնակվում էր 44 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոսյոլկա (գյուղ, Ստարոսինյավսկի շրջան)

Անվան այլ կիրառումների համար տե՛ս՝ ԿրասնոսյոլկաԿրասնոսյոլկա (ուկրաիներեն՝ Красносілка), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Կրասնոսյոլկա գյուղում բնակվում էր 108 մարդ։ Բնակավայրը զբաղեցնում է 0,516 կմ² տարածք։ Բնակչության խտությունը կազմում էր 209,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուսաղբյուրի պատմության և մշակույթի անշարժ հուշարձանների ցանկ (Լոռու մարզ)

Անվան այլ կիրառումների համար տե՛ս՝ Լուսաղբյուրի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Լոռու մարզի Լուսաղբյուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դերո (այլ կիրառումներ)

Դերո, կարող է վերաբերել՝

Դերո - գյուղ Արևմտյան Հայաստանում, Վանի վիլայեթի Բերկրի-Աբաղայի գավառում
Դերո - քաղաք Արգենտինայում, Բուենոս-Այրես մարզում
Յուսուֆ բեն Հասան

Յուսուֆ բեն Հասան (արաբ․՝ السلطان يوسف بن الحسن‎‎, հունվարի 1, 1882(1882-01-01), Մեկնես, Մարոկկո - նոյեմբերի 17, 1927(1927-11-17), Ֆես, Ֆրանսիական Մարոկկո), արաբ պետական և քաղաքական գործիչ, 1912 թվականից՝ Մարոկկոյի սուլթան։ Ձևականորեն ղեկավարել է Մարոկկոյի ֆրանսիական պրոտեկտորատը 1912 թվականից մինչև իր մահը՝ 1927 թվականը։


== Կենսագրություն ==
Յուսուֆ բեն Հասանը ծնվել է 1882 թվականին Մեկնեսում՝ սուլթան Հասան I-ի ընտանիքում։ Մարոկկոյի գահը ժառանգել է եղբորից՝ սուլթան Աբդ ալ-Հաֆիդից, ով էլ 1912 թվականի Ֆեսի պայմանագրով Մարոկկոն Ֆրանսիային հանձնելուց հետո անհետ կորել էր։
Յուսուֆի իշխանության տարիները նշանավորվեցին հակակառավարչական բազմաթիվ ապստամբություններով՝ որոնք ուղղված էին Մարոկկոյի թագավորական ընտանիքի հրաժարականին։ Առավել լուրջ ապստամբություն բարձրացրեցին բերբերները։ Այդ ապստամբությունը սկսվել է Իսպանական Արևմտյան Սահարայում և ապա տարածվել ամբողջ Մարոկկոյում։ Քաղաքական նման պայմաններում Յուսուֆ բեն Հասանը ստիպված է լինում աջակցել իսպանա-ֆրանսիական կոալիցիային, որն էլ 1925 թվականին արյան մեջ խեղդում է ապստամբությունը։ Այդ տարիներին սեփական անվտանգությունից ելնելով Յուսուֆը ստիպված է լինում տեղափոխվել Ռաբաթ, որն էլ շուտով դառնում է Մարոկկոյի նոր մայրաքաղաքը։
Շուտով Յուսուֆի իշխանությունը ընդհատվում է վերջինիս հանկարծակի մահվան պատճառով։ Յուսուֆ բեն Հասանը մահացել է 1927 թվականին Ֆեսում։ Նրա մահից հետո իր գահը փոխանցվեց որդուն՝ Մուհամմեդ V-ին։


== Տես նաև ==
Ֆրանսիական Մարոկկո
Աբդ ալ-Հաֆիզ


== Ծանոթագրություններ ==
Դեռնանկուր

Դեռնանկուր (ֆր.՝  Dernancourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 454 մարդ, բնակչության խտությունը` 68.48 մարդ/կմ²։ Բնակավայրը զբաղեցնում է 6.63 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 26 կմ արևելք։


== Բնակչություն ==


== Տնտեսություն ==
2010 թվականին ուներ 287 աշխատունակ (15-64 տարեկան)  բնակիչ, որոնցից ակտիվ էին 192-ը, իսկ ոչ ակտիվները` 95։ Ակտիվության ցուցանիշը կազմում է 66,9 %։ 192 աշխատունակ մարդկանցից աշխատել է 185 անձ (101 տղամարդ և 84 կին)։ Գործազուրկ են եղել 7 անձ (4 տղամարդ և 3 կին)։ 95 անաշխատունակներից 17-ը եղել են աշակերտներ կամ ուսանողներ, 47-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վալդի Շվարցենբախ

Վալդի Շվարցենբախ (գերմ.՝ Schwarzenbach am Wald), կոմունա Գերմանիայում` Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4764 մարդ։ Զբաղեցնում է՝ 36,50 կմ² տարածք։ Պաշտոնական կոդ 09 4 75 169։


== Աշխարհագրական Դիրքը ==
Վալդի Շվարցենբախը  գտնվում է Դոբլա լեռան ստորոտին գեղատեսիլ Ֆրանկենվալդ բնական այգում։ Դոբրա լեռը համարվում է Ֆրանկենվալդի բարձր կետը։


== Զբոսաշրջությունը և սպորտը ==


== Հետիոտնային զբոսաշրջիկային ուղիներ ==
Վալդի Շվարցենբախը համարվում է հիասքանչ վայր բացօթյա հանգստի համար։ Քաղաքը գտնվում է Ֆրանկենվալդ այգու ամենակենտրոնում, որը հանդիսանում է լավագույն վայրը հետիոտն ուղիների սիրահարների համար։ Քաղաքի միջով անցնում է տարածաշրջանային և ոչ տարածաշրջանային ուղիներ։
Հետիոտնային հանգստի սիրահարների համար Վալդի Շվարցենբախն առաջարկում է 165 կմ հետիոտային ուղիներ, որը միավորված է 18 ուղիներ, որոնք զանազանվում են դժվարությամբ (6 սովորական, 11 միջին բարդության և 1 դժվար)։

Hühnergrund-Weg  7,5 կմ – սովորական
Rodachrangen-Weg  6,9 կմ – սովորական
Schlagberg-Weg  12,0 կմ – սովորական
Stadtrundweg  5,0 կմ – սովորական
Türkengrund-Weg  11,0 կմ – սովորական
Waldeck-Weg  11,4 կմ – սովորական
Großvater-Weg  12,2 կմ – միջին բարդության
Hohentannen-Weg  8,2 կմ – միջին բարդության
Oberland-Weg  10,5 կմ – միջին բարդության
Panoramaweg  12,6 կմ – միջին բարդության
Prinz-Luitpold-Weg  19,6 կմ – միջին բարդության
Reitzenstein-Weg  12,2 կմ – միջին բարդության
Rodachtal-Weg  12,1 կմ – միջին բարդության
Süßengut-Weg  14,0 կմ – միջին բարդության
Winterwanderweg  11,8 կմ – միջին բարդության
Zegasttal-Weg  7,9 կմ – միջին բարդության
Zum alten Grenzstein  8,8 կմ – միջին բարդության
Thiemitztal-Weg 7,5 կմ - դժվար


== Սկանդինավյան քայլք ==
2008 թվականից սկսած Վալդի Շվարցենբախում աշխատում է սկանդինավյան քայլք կենտրոն (անգլ. Nordic Walking) Դոբրաբերգ։ Սկանդինավյան քայլքի սիրահարների համար առաջարկում են երեք սերտիֆիկացված ճանապարհներ տարբեր բարդությունների. 


== Լեռնային հեծանիվ ==
Վալդի Շվարցենբախն առաջարկում է սպորտի օպտիմալ պայմաններ լեռնային հեծանիվների արշավների համար։ Տարածաշրջանում կան բազմաթիվ ճանապարհներ, որտեղ այդ սպորտաձևի սիրահարները կարող են փորձել իրենց։


== Ծանոթագրություններ ==


== Արտաքին հղումներ ==
Պաշտոնական կայք
Աստերոիդների ցանկ (203501-203600)

Աստերոիդների ցանկ (203401-203500)  • Աստերոիդների ցանկ  • Աստերոիդների ցանկ (203601-203700)
 Աստերոիդների ցանկ (203401-203500)  • Աստերոիդների ցանկ  • Աստերոիդների ցանկ (203601-203700)
Տոդ Կանտուել

Տոդ Կանտուել (անգլ.՝ Todd Cantwell, փետրվարի 27, 1998(1998-02-27), Dereham, Նորֆոլկ, Արևելյան Անգլիա, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Նորվիչ Սիթիի կազմում։ Խաղում է կիսապաշտպանի դիրքում։


== Ակումբային կարիերա ==


=== Նորվիչ Սիթի ===
Կանտուելը Նորվիչ Սիթիի ակադեմիայի սան է։ Իր պրոֆեսիոնալ դեբյուտը նշեց 2018 թվականի հունվարի 17-ին՝ փոխարինման մտնելով Անգլիայի գավաթի Չելսիի դեմ խաղում։ Հունվարի 28-ին Կանտուելը մինչև մրցաշրջանի ավարտը վարձավճարով միացավ Ֆորտունա Սիտարդին։ Իր դեբյուտը ակումբի կազմում նշեց փետրվարի 2-ին՝ Վոլենդամի դեմ խաղում։ Իր առաջին գոլը պրոֆեսիոնալ կարիերայում անգլիացին խփեց փետրվարի 23-ին՝ ՆԵԿ Նեյմեգենի դեմ խաղում։ Մարտի 9-ին նա գոլ խփեց Էյնդհովենի դեմ խաղում՝ օգնելով իր թիմին հաղթել 3-1 հաշվով։ Վարձավճարի ընթացքում Կանտուելը անցկացրեց 10 հանդիպում՝ դառնալով 2 գոլի և 3 գոլային փոխանցման հեղինակ, իսկ Ֆորտունա Սիտարդը տեղափոխվեց Էրեդիվիզի։
Նորվիչ Սիթիի մեկնարկային կազմում Կանտուելը առաջին անգամ խաղադաշտ դուրս եկավ 2018 թվականի օգոստոսի 14-ին՝ Անգլիայի լիգայի գավաթի Սթիվենիջի դեմ խաղում։ Առաջին հանդիպումը Չեմպիոնշիպում անցկացրեց սեպտեմբերի 19-ին՝ Ռեդինգի դեմ խաղում՝ այս խաղում դառնալով գոլային փոխանցման հեղինակ։ Իր առաջին գոլը ակումբի կազմում խփեց դեկտեմբերի 1-ին՝ Ռոտերհեմ Յունայթեդի դեմ խաղում՝ այս խաղում նաև գոլային փոխանցում տալով Մաքս Էրոնսին։ 2018-19 մրցաշրջանում Կանտուելը անցկացրեց 27 հանդիպում՝ դառնալով 1 գոլի և 2 գոլային փոխանցման հեղինակ, իսկ Նորվիչ Սիթին հաղթեց Չեմպիոնշիպը։
2019 թվականի հուլիսի 3-ին Կանտուելը երկարաձգեց իր պայմանագիրը Նորվիչի հետ մինչև 2022 թվականը։ Իր առաջին հանդիպումը Պրեմիեր Լիգայում անցկացրեց 2019 թվականի օգոստոսի 9-ին՝ թիմի մեկնարկային կազմում խաղադաշտ դուրս գալով Լիվերպուլի դեմ խաղում։ Օգոստոսի 17-ին՝ Նյուքասլ Յունայթեդի դեմ խաղում անգլիացին 2 գոլային փոխանցում տվեց Տեմու Պուկկիին։ Պրեմիեր Լիգայում իր առաջին գոլը Կանտուելը խփեց օգոստոսի 24-ին՝ Չելսիի դեմ խաղում։ Սեպտեմբերի 14-ին նա գոլի հեղինակ դարձավ Մանչեսթեր Սիթիի դեմ խաղում՝ օգնելով իր թիմին հաղթել 3-2 հաշվով։ Դեկտեմբերի 1-ին Կանտուելը գոլ խփեց Արսենալի դեմ խաղում, իսկ հանդիպումն ավարտվեց 2-2 հաշվով։


== Միջազգային կարիերա ==
Կանտուելը ներկայացրել է Անգլիան մինչև 17 և մինչև 21 տարեկանների երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 7-ի դրությամբ


== Նվաճումներ ==


=== Ակումբային ===
Նորվիչ Սիթի

Չեմպիոնշիպ. 2018–19


== Ծանոթագրություններ ==


== Արտաքին հղումներ ==
Կանտուելի պաշտոնական Տվիտերի էջը
Կանտուելի պաշտոնական Ինստագրամի էջը
Կանտուելը transfermarkt-ում
Կանտուելը soccerbase.com-ում
Կանտուելը WhoScored.com կայքում
Կանտուելը Նորվիչ Սիթիի պաշտոնական կայքում Archived 2020-01-05 at the Wayback Machine.
Կանտուելը Պրեմիեր Լիգայի պաշտոնական կայքում
Լեբյաժե (այլ կիրառումներ)

Լեբյաժե, կարող է վերաբերել՝

Լեբյաժե - գյուղ Ռուսաստանի Ալթայի երկրամասի Բառնաուլի քաղաքային օկրուգի կազմում։
Լեբյաժե - քաղաքատիպ ավան Ռուսաստանի Լենինգրադի մարզի Լոմոնոսովսկի շրջանի կազմում։
Լեբյաժե - գյուղ Ռուսաստանի Լենինգրադի մարզի Վիբորգսկի շրջանի կազմում։
Լեբյաժե - գյուղ Ռուսաստանի Լիպեցկի մարզի Դոբրովսկի շրջանի կազմում։
Լեբյաժե - քաղաքատիպ ավան Ռուսաստանի Կիրովի մարզի Լեբյաժինսկի շրջանի կազմում։
Լեբյաժե - քաղաքատիպ ավան Ռուսաստանի Կուրգանի մարզի Լեբյաժևսկի շրջանի կազմում։
Կեկլիկ

Կեկլիկ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բարդիկ

Անվան այլ կիրառումների համար տե՛ս՝ Բարդիկ (այլ կիրառումներ)Բարդիկ, գյուղ Արևմտյան Հայաստանում, Բիթլիսի վիլայեթի Մշո գավառում։


== Բնակչություն ==
XX դարի վերջին ուներ 20 տուն անասնապահ քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
(9229) Մացուդա

(9229) Մացուդա (անգլ.՝ Matsuda), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 20-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,909081 ա. մ., առավելագույնը մոտենում է 2,7146 ա. մ. հեռավորության վրա և հեռանում 3,1036 ա. մ.։ Արեգակի շուրջ մեկ ամբողջական պտույտ է կատարում 1812,31 երկրային օրվա ընթացքում, իր ուղեծրով շարժվելով միջինում 0,198642 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9229) Մացուդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արցախի Հանրապետության ազգագրություն

Արցախի Հանրապետության ազգաբնակչության (140.000) մեծ մասը հայեր են։ Կան նաև ռուսներ, ուկրաինացիներ, վրացիներ և հույներ։ Պատերազմից հետո երկրում այլևս գրեթե Ադրբեջանցիներ չեն մնացել։ Նույնպես հայեր չեն բնակվում Ադրբեջանի վերահսկողության տակ անցած հայկական տարածքներում, գլխավորապես՝ Շահումյանում։


=== Լեզու ===
Արցախի Հանրապետության պաշտոնական լեզուն հայոց լեզուն է։ Խոսակցական լեզուն է հայերենի ամենամեծ բարբառներից մեկը՝ Արցախի բարբառը կամ արցախահայերենը։ Այս բարբառով են խոսում Սյունիքի և Տավուշի հայերը, իսկ մինչև 80-ական թթ. վերջերը՝ Գանձակում. Սումգաիթում, Բաքվում բնակվող հայերը։
Այս բարբառի («եզերական լեզու Արցախային») մասին հիշատակում է դեռևս 7-րդ դարի քերականագետ Ստեփանոս Սյունեցին։
Հայերենից բացի երկրորդ կարևոր լեզուն ռուսերենն է։ Դեռևս շատ արցախցիներ կան, որոնք այս լեզուն նույնիսկ ավելի լավ են տիրապետում քան իրենց մայրենի լեզուն. խորհրդային շրջանում շատ հայեր ռուսական կրթություն էին ընտրում՝ որպես Ադրբեջաներեն չսովորելու այլընտրանք։ Այժմ դեռ մեկ ռուսական դպրոց կա Ստեփանակերտում։
Մանչեստր

Մանչեստր, նաև Մանչեսթեր (անգլ.՝ Manchester [ˈmæntʃɛstər]), քաղաք և մունիցիպալ շրջան է Մեծ Բրիտանիայի կենտրոնական մասում, Անգլիա երկրամասում։ Կես միլիոն բնակչություն ունեցող քաղաքը ունի տարածաշրջանում ամենամեծ ագլոմերացիան՝ 2.2 միլիոն բնակչությամբ։ Լիվերպուլը, Լիդսը,Լոնդոնը, Բիրմինգհեմը, Շեֆիլդը և Մանչեստրը համարվում են Մեծ Բրիտանիայի խոշորագույն քաղաքները։ Այն ներկայումս մշայութային, ֆինանսական և արդյունաբերական խոշոր մեգապոլիս է։ Ունի «սիթի»-ի կարգավիճակ։


== Հայերը Մանչեստրում ==
Մանչեստի հայ համայնքը հիմնվել է 1863 թվականին, թեև հայերը (պոլսեցի վաճառականներ) այստեղ երևացել են 1830-ական թթ.: 1863 թվականի մարտին ընտրվել է գաղութային վարչություն։ Գաղութի ներքին գործերը տնօրինելու համար 1866 թվականին մշակվել է կանոնագիր, որը վերջնականապես հաստատվել է 1901 թվականին։ Գաղութը ղեկավարող գործադիր մարմինը ընտրվում էր ընդհանուր ժողովում, 2 տարին մեկ անգամ։ 1870 թվականին հայերը կառուցել են եկեղեցի (Ս. Երրորդություն, գործում է ցայսօր)։ 1911 թվականին Մանչեստրում բնակվող հայերի թիվը հասել է 550-ի, որը զգալիորեն մեծացել է առաջին համաշխարհային պատերազմի և ետպատերազմյան տարիներին, սակայն աստիճանաբար նվազել է հայերի՝ այլ վայրեր տեղափոխվելու հետևանքով։ 1965 թվականին Մանչեստրում հաշվվում էր 400 հայ, 1981 թվականին՝ 100: Մշտաբնակ հայերից բացի զգալի թիվ են կազմել Իրանից, Իրաքից, Լիբանանից սովորելու եկած հայ ուսանողները (1980 թվականին շուրջ 150 մարդ), որոնք ստեղծել են «Էրեբունի» միությունը։ 1907 թվականից գործում է ՀԲԸՄ Մանչեստրի մասնաճյուղը։


== Աղբյուրներ ==
Քառակուսի (ֆիլմ, 2017)

Քառակուսի (անգլ.՝ The Square), շվեդական դրամա ֆիլմ, նկարահանվել է 2017 թվականին, ռեժիսոր` Ռուբեն Էստլունդի կողմից։ Կաննի կինոփառատոնին ֆիլմն արժանացել է «Ոսկյա արմավենու ճյուղ» մրցանակի։


== Սյուժե ==
Քրիստիանը աշխատում էր ժամանակակից արվեստի թանգարանում, որտեղ պատրաստվում էին նոր ցուցահանդեսի` «Քառակուսի»։ Նա հարուստ է, ամուսնալուծված է և ունի երկու դուստր։ Մի անգամ փողոցում գողանում են Քրիստիանի այֆոնն ու դրամապանակը։ Ծրագրի միջոցով հետևելով սարքի գտնվելու վայրին,  նա իր գործընկերոջ հետ իր նորաձև Տեսլայով ուղևորվում են Ստոկհոլմի աղքատ թաղամասերից մեկը` արդարությունը վերականգնելու համար։ Նա փոստարկղերում տպագիր զգուշացնում է տեղադրում` «Ես գիտեմ, որ դու ես գողացել իմ հեռախոսն ու դրամապանակը» և նշում է այն վայրը,  որտեղ պետք է վերադարձնել նշված իրերը։ Նա չի հավատում ձեռնարկության հաջողությանը,  բայց նա նաև չի հավատում այն բոլոր իրադարձություններին, որոնք սպասվում են նրան ապագայում։


== Դերերում ==


== Նկարահանող խումբ ==
Սցենարի հեղինակ — Ռուբեն Էստլունդ
Ռեժիսոր — Ռուբեն Էստլունդ
Պրոդյուսեր — Էրիկ Գեմենդորֆ
Օպերատոր — Ֆրեդրիկ Վենզել
Մոնտաժ — Հակոբ Սեկեր Շուլզինգեր
Նկարիչ — Ջոզեֆին Ասբերգ
Հագուստի մոդելավորող — Սոֆյա Կրունեգարդ


== Ծանոթագրություններ ==
(7785) 1994 QW

(7785) 1994 QW, աստերոիդ աստերոիդների հիմնական գոտում։ Հայտնաբերվել է 1994 թվականի օգոստոսի 29-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,303363 ա. մ., առավելագույնը մոտենում է 2,0484 ա. մ. հեռավորության վրա և հեռանում 2,5583 ա. մ.։ Արեգակի շուրջ մեկ ամբողջական պտույտ է կատարում 1276,86 երկրային օրվա ընթացքում, իր ուղեծրով շարժվելով միջինում 0,281943 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7785) 1994 QW աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դանիայի ճարտարապետություն

Դանիայի ճարտարապետությունն ունի վիկինգյան դարաշրջանի ակունքներ։ Այդ դարաշրջանին բնորոշ բավականին հարուստ հնագիտական հայտնագործություններ կան։ Դանիայի ճարտարապետությունը սկսել է հաստատվել Միջնադարում, երբ առաջին անգամ ամբողջ երկրով մեկ սկսեցին կառուցվել ռոմանական, ապա գոթական ոճերի եկեղեցիներ և տաճարներ։ Հենց այդ դարաշրջանում քարի պակասության պատճառով աղյուսը սկսեց օգտագործվել որպես շինանյութ ոչ միայն եկեղեցիների, այլ նաև պաշտպանական կառույցների և ամրոցների շինության համար։
Ֆրեդերիկ II և Քրիստեան IV թագավորները տպավորված լինելով ֆրանսիական ամրոցներով Դանիա կանչեցին հոլանդացի և ֆլամանդացի դիզայներենրի, ի սկզբանե երկրի պաշտպանական կառույցներն ուժեղացնելու համար, բայց նրանք ավելի ու ավելի շատ սկսեցին կառուցել վերածննդի ոճի թագավորական ամրոցներ և պալատներ։ Դրան զուգահեռ սկսեց տարածվեց կես-փայտյա շինությունները, որոնք ծառայում էին որպես շարքային կացարաններ քաղաքներում և գյուղերում։
Մարագոժի

Մարագոժի (պորտ.՝ Maragogi), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Լիտորալ Նորտի Ալագոանուի գավառի կազմի մեջ։ Բնակչությունը կազմում է 25 233 մարդ՝ 2005 թվականի տվյալներով։ Գրավում է 335 կմ2 տարածք։ Բնակչության խտությունը՝ 75,322 մարդ/կմ²։


== Պատմություն ==
Քաղաքը հիմնադրվել է 1875 թ.-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 39.886 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.662 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Նովոնիկոլաևկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), քաղաքատիպ ավան Ուկրաինայի Դոնեցկի մարզի Դրուժկովկայի քաղաքային խորհուրդում։
2012 թվականի տվյալներով Նովոնիկոլաևկա քաղաքատիպ ավանում բնակվում էր 98 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ժողովածու (66)

Ժողովածու, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 66 թվի տակ։ Ձեռագիրը գրվել է 14-րդ դարում (1345 թվականից հետո) Ֆրա Յոսու քահանա գրիչի կողմից։ Գրված է թղթի վրա, որը ունի 15.7X12 չափս։ Ձեռագիրը կազմված է 288 թերթից։ Գրված է երկսյուն, բոլորագրով։ Պահպանակը ունի 288 էջ, գրված է մագաղաթի վրա՝ լատիներենով։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Հիշատակարաններ՝ 19ա, 70բ, 120ա, 120բ՝ Հետագայի՝ 2ա, 2բ, 19բ, 94ա, 121բ (Ժե՞ դ) (1541 թ.), 288ր (Ժէ դ.), նորոգման՝ 288ա (1644 թ.):


== Բովանդակություն ==
Ալբերտի ՄԵծի Համառոտ Հաւաքումն աստուածարանականի ճշմարտութեան։
Քարոզ պահոց։
Պետ. Արագոնացւոյ Գիրք մոլութեանց։
Հաւաքումն յաղադս տասն պատուիրանոցն։


== Ծանոթագրություններ ==
(1310) Վիլիգերա

(1310) Վիլիգերա (անգլ.՝ Villigera), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1932 թվականի փետրվարի 28-ին Առնոլդ Շվասմանի կողմից Բերգդորֆում։
Միջին հեռավորությունը Արեգակից կազմում է 2,391712 ա. մ., առավելագույնը մոտենում է 1,5402 ա. մ. հեռավորության վրա և հեռանում 3,2432 ա. մ.։ Արեգակի շուրջ մեկ ամբողջական պտույտ է կատարում 1351,02 երկրային օրվա ընթացքում, իր ուղեծրով շարժվելով միջինում 0,266465 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,08° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1310) Վիլիգերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեստրիերե

Սեստրիերե (իտալ. Sestriere), ալպիական ավան Իտալիայում, գտնվում է Պիեմոնտ մարզում՝ Թուրինի գավառում. «Կաթնային ճանապարհ» (Via Lattea) լեռնադահուկային շրջանի կենտրոնական հանգստավայրն է։
Գտնվում է Ֆրանսիայի սահմանից ոչ հեռու, 2.035 մ բարձրության վրա։
Բնակչությունը՝ 886 մարդ (2008 թ. տվյալներով), բնակչության խտությունը՝ 35 մարդ/կմ²։ Զբաղեցնում է 25 կմ² տարածք։ Փոստային ինդեքսը՝ 10058։ Հեռախոսային կոդը՝ 0122։


== Արտաքին հղումներ ==
http://www.comune.sestriere.to.it/it/intro.aspx Archived 2013-06-28 at the Wayback Machine.
Ալդիքյոյ

Ալդիքյոյ, գյուղակ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Արաքսի աջակողմյան վտակներից մեկի ափին՝ լեռնային վայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ապիֆոբիա

Ապիֆոբիա, հաճախ անվանում են նաև՝ մելիսոֆոբիա կամ սֆեկսոֆոբիա (լատ.՝ apis - մեղու, հուն.՝ φόβος - վախ), սպեցիֆիկ ֆոբիա մեղուների, կրետների և դրանց կծելու նկատմամբ։ Ամենատարածված սպեցիֆիկ ֆոբիաներից մեկն է։ Վախին հաջորդում է խուճապը և անհանգստությունը։ Այս ֆոբիան ունեցողները հաճախ նախընտրում են չխոսել իրենց ֆոբիայի մասին։
Այս ֆոբիան ունեցող մարդկանց մոտ այդ գործընթացը տեղի է ունենում տարբեր ձևերով։
Ուսումնասիրելով ապիֆոբիայի պատճառները՝ գիտնականներն եկել են մի եզրահանգման, որ ապիֆոբիան առաջանում է միայն այն դեպքում, երբ մեղուն կծում է մարդուն և մարդը խիստ վախենում է։
Ապիֆոբ մարդու պահվածքը ունի 2 ձև։ Առաջինը՝ ապիֆոբ մարդը փորձում է խուսափել մեղուներից, կրետներից և այն ամենից, ինչ կապված է դրանց հետ։ Երկրորդը՝ ապիֆոբ մարդը, երբ հանդիպում է մեղուներին, կրետներին և փեթակներին, փորձում է ոչնչացնել դրանք։
Ապիֆոբիա հաճախ նկատվում է երեխաների շրջանում։ Պատճառը՝ տաք եղանակնին փեթակի կողքով անցնելն է։ Կան ապիֆոբիան բուժելու մի քանի մեթոդներ, դրանք են՝ հիպնոթերապիան, պահվածքաթերապիան և ՆԼՊ-ն։ Այս մեթոդները օգնում են ապիֆոբիկ մարդուն դուրս գալ ծանր վիճակից և թեթևանալ։


== Տես նաև ==
Ֆոբիաների ցանկ


== Ծանոթագրություններ ==
(20830) Լույաջիա

(20830) Լույաջիա, աստերոիդ աստերոիդների հիմնական գոտում։ Այս աստերոիդը հայտնաբերվել է 2000 թվականի հոկտեմբերի 24-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20830) Լույաջիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբիանի

Աբիանի (Աբիանինի), երկրամաս Հնագույն Հայաստանում՝ Ուրարտուում, հիշատակված սեպագիր առձանագրություններում։ Հավանաբար գտնվում էր Մասիսի կողմերում։


== Ծանոթագրություններ ==
Զաբոլոտե (գյուղ, Նովոգորոդսկի շրջան)

Անվան այլ կիրառումների համար տե՛ս՝ ԶաբոլոտեԶաբոլոտե (ռուս.՝ Заболотье), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը 2009 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեբրիխա

Անվան այլ կիրառումների համար տե՛ս՝ Ռեբրիխա (այլ կիրառումներ)Ռեբրիխա (ռուս.՝ Ребриха), գյուղ Ռուսաստանի Ալթայի երկրամասի Ռեբրիխինսկի շրջանի կազմում։
Բնակչությունը 2003 թվականին գրանցված տվյալներով կազմում էր 8900 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի և Էստոնիայի ժողովուրդների բարեկամության հուշարձան

58°22′59″ հս․. լ. 26°43′26″ ամ. ե.

Հայաստանի և Էստոնիայի ժողովուրդների բարեկամության հուշարձան, գտնվում է Էստոնիայում, Տարտու քաղաքի Ազատության այգում։ Հուշարձանի հեղինակն է հայազգի քանդակագործ Հակոբ Ջիվանյանը։ Հուշարձանը բացվել է 1978 թ. հոկտեմբերի 23-ին այն ժամանակվա Խաչատուր Աբովյանի անվան փողոցում։ Խաչատուր Աբովյանի մահվան 130-րդ տարելիցի կապակցությամբ Գյումրիի քաղաքացիներն այս հուշարձանը նվիրել են Տարտու քաղաքին։
Բարեկամության հուշարձանը կառուցված է վարդագույն հրաբխային տուֆից։ Սյուների վրա էստոներեն, հայերեն և ռուսերեն գրված է. «Էստոնացի և հայ ժողովուրդների բարեկամության պատվին, որի հիմքում կանգնած է մեծ լուսավորիչ Խաչատուր Աբովյանը։ Լենինական - Տարտու, 1978 թ.»։


== Արտաքին հղումներ ==
Հայաստանի և Էստոնիայի ժողովուրդների բարեկամության հուշարձան Տարտու քաղաքի կայք
Հայաստանի և Էստոնիայի ժողովուրդների բարեկամության հուշարձան Էստոնիայի Մշակույթի հուշարձանների ազգային ռեգիստր


== Ծանոթագրություններ ==
Սեն Սևե Կալվադոս

Սեն Սևե Կալվադոս (ֆր.՝ Saint-Sever-Calvados), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1369 մարդ, բնակչության խտությունը` 49.03 մարդ/կմ²։ Բնակավայրը զբաղեցնում է 27.92 կմ² տարածք։
2017 թվականի հունվարից Շամ դյու Բուլ, Կուրսոն, Ֆոնտեներմոն, Լը Գաստ, Լը Մենիլ Բենուա, Լը Մենիլ Կոսուա, Մենիլ Կլենշան, Սեն Մանվիե Բոկաժ և Սետ Ֆրեր համայնքների հետ միասին հանդիսանում է Նու դը Սիեն համայնքի մաս։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 65 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 725 աշխատունակ (15-64 տարեկան)  բնակիչ, որոնցից ակտիվ էին 487-ը, իսկ ոչ ակտիվները` 238։ Ակտիվության ցուցանիշը կազմում է 67,2 %։ 487 աշխատունակ մարդկանցից աշխատել է 434 անձ (238 տղամարդ և 196 կին)։ Գործազուրկ են եղել 53 անձ (22 տղամարդ և 31 կին)։ 238 անաշխատունակներից 60-ը եղել են աշակերտներ կամ ուսանողներ, 89-ը` թոշակառուներ, իսկ 89-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բլեքֆութ (Այդահո)

Բլեքֆութ (անգլ.՝ Blackfoot), Բինգհեմի շրջանային կենտրոն, Այդահո նահանգ, ԱՄՆ։ 2010 թվականին բնակչության թիվը կազմել է 11 899 մարդ։


== Պատմություն ==

1818 թվականին Հուդզոնի ծոցի ընկերության աշխատակիցների խումբը հայտնաբերել է տեղաբնիկներին։ Երբ նրանք քայլում էին 1800-ական թվականներին այրված հողերի վրայով, նրանց կոշիկների ներբանները սևանում էին («բլեք ֆութ», անգլ.՝ black foot — «սև ներբան»)։ Ըստ այդմ՝ տրապերները տեղաբնակներին, ինչպես նաև մոտակա լեռնային զանգվածին և գետին տվել են Բլեքֆութ անունը։ 1874 թվականին Բլեքֆութում ստեղծվեց առաջին խանութը։ 1878 թվականի հոկտեմբերի 10-ին բացվել է փոստային բաժանմունքը, նույն թվականի նոյեմբերի 10-ին գործարկվել է երկաթուղային ճանապարհը։ 1879 թվականի մարտի 20-ին բնակավայրը պաշտոնապես ստացել է Բլեքֆութ անվանումը։ Բինգհեմի շրջանի կազմավորումով 1885 թվականի հունվարի 13-ին Բլեքֆութը ստացել է շրջանային կենտրոնի կարգավիճակ։ Ընդ որում՝ շատ զավեշտալի կերպով․ ի սկզբանե սկզբում շրջկենտրոնը պետք է կրեր Իգլ-Ռոք անունը, սակայն որոշումն ուժի մեջ մտնելուց մեկ օր առաջ Բլեքֆութի բնակիչները կաշառել են պատասխանատու պաշտոնյային, որպեսզի նա Իգլ-Ռոքը փոխարինի Բլեքֆութով։ 1907 թվականին բնակավայրը ստացել է քաղաքի կարգավիճակ։


== Աշխարհագրություն ==
Բլեքֆութի կենտրոնական մասում է գտնվում  Բինգեմը։ Քաղաքի կենտրոնական մասի բարձրությունը կազմում է  1372 մ։ Քաղաքի մակերեսը կազմում է15,7 կմ², որից ջրային տարածքը կազմում է 0,7 կմ²։ Քաղաքի կենտրոնով անցնում է US-91 և I-15 ավտոմայրուղիները։ Քաղաքն ունի օդանավակայան։


== Բնակչություն ==
2010 թվականի մարդահամարի տվյալների համաձայն՝ Բլեքֆութի բնակչությունը կազմում էր 11 899 մարդ։ Բնակչության խտությունը 758 մարդ է կմ2։ Բնակչության միջին տարիքը կազմում է 30 տարի է և 8 ամիս։ Բնակչության սեռային կազմը․ տղամարդիկ՝ 49,6%, կանայք՝ 50,4%։ Բնակչության ռասսայական կազմը ըստ 2010 թվականի տվյալների։

սպիտակամորթներ— 83,1 %;
աֆրոամերիկացիներ — 0,3 %;
հնդիկներ — 3,5 %;
ասիացիներ— 1,1 %;
օվկիանիացիներ— 0,2 %;
երկու կամ ավելի ցեղեր— 2,8 %.


== Տեսարժան վայրեր ==
Բլեքֆութում կա Կարտոֆիլի թանգարան։ Քաղաքը ոչ պաշտոնապես իրեն հռչակում է  «աշխարհի կարտոֆիլի մայրաքաղաք»։


== Բնակչության դինամիկայի տվյալներ ==
Moffatt, Riley. Population History of Western U.S. Cities & Towns, 1850—1990. Lanham։ Scarecrow, 1996, 90


== Ծանոթագրություններ ==
Նիկոլ Ֆոքս

Նիկոլ Արիանա Ֆոքս (մարտի 6, 1991(1991-03-06), Louisville, Բոլդեր շրջան, Կոլորադո, ԱՄՆ), ամերիկացի և ֆրանսիացի նորաձևության մոդել և դերասանուհի։ Հայտնի դարձավ, երբ հաղթեց Ամերիկայի հաջորդ թոփ մոդելը հեռուստաշոուի տասներեքերորդ սեզոնը։


== Վաղ տարիներ ==
Նիկոլ Ֆոքսը ավարտել է Միապետ ավագ դպրոցը Կոլորադոյում։ 2009 թվականին սովորել է Կոլորադոյի համալսարանում՝ արվեստի բաժնում։ Նա ցանկանում էր դառնալ արվեստագետ, լրագրող և մոդել։


== Ամերիկայի հաջորդ թոփ մոդելը ==
Նա հանդիպել էր մի լուսանկարչի, ով խորհուրդ էր տվել Ֆոքսին մասնակցել հեռուստաշոուին, որովհետև շոուի 12-րդ սեզոնի երկրորդ տեղ գրաված Էլիսոն Հարվարդը նույնպես արվեստագետ էր։ Ֆոքսը համաձայնվում է և փորձում է իր ուժերը Ամերիկայի հաջորդ թոփ մոդելի 13-րդ սեզոնում։ Հեռուստաշոուի այդ սեզոնը հատուկ 170 սանտիմետր և ավելի ցածր մոդելների համար էր։ Ունենալով տվյալների ամենաբարձր պահանջարկը, նա դարձավ 14 ֆինալիստներից մեկը։
Մրցույթի ընթացքում հաղթել է երկու մարտահրավերներ և ունեցել երեք շաբաթվա լավագույն լուսանկար։ Ունենալով ամաչկոտ և տարօրինակ բնավորություն՝ նա մրցույթի ամենավառ և ուժեղ անհատականություն ունեցող մասնակիցներից էր։ Վերջնական ժյուրիի քննադատությունների ժամանակ գնահատվեց Ֆոքսի լուսանկարները և անցուղային քայլվածքը։ Արդյունքում նա հաղթեց մրցույթը ՝ անցնելով ֆինալիստ Լաուրա Կիրկպատրիկին, ով նույնպես ժյուրիների սիրելին էր։ Կիրկպատրիկը արտահայտվեց Ֆոքսի մասին. «Կարծում են, որ նա հաղթեց իր լուսանկարների ուժեղ լինելու պատճառով։ Ժյուրիների մոտ նա իրեն ճիշտ էր պահում և նրանք համարում էին Ֆոքսին կատարյալ»։ Իսկ Ֆոքսը խոսեց իր հաղթանակի մասին.

Որպես մրցանակ Ֆոքսը ստացավ 100,000 դոլարանոց պայմանագիր Cover Girl կոսմետիկայի հետ, պայմանագիր Wilhelmina Models մոդելային գործակալության հետ, ինչպես նաև հայտնվեց Seventeen ամսագրի շապիկին և ամսագրի վեց էջերում։ Ամերիկայի հաջորդ թոփ մոդելի կազմակերպիչ և ժյուրի Թայրա Բենքսը ասեց Ֆոքսին. «Դու աստղ ես։ Դու ունե՛ս ԴԱ»։


== Մոդելային գործունեություն ==
Ֆոքսն այժմ ստորագրել է պայմանագիր Paragon Models գործակալության հետ Մեխիկոյում։
Հայտնվել է Illiterate, More և OK! ամսագրերի շապիկներին։ Հայտնվել է Wild Fox Couture 2010 հավաքածուի ցուցադրությանը։ Աշխատել է Նիկոլ Ռիչիի հավաքածուի ցուցադրությանը։ 2010 թվականին տարածվեցին լուրեր, որ Ֆոքսը պետք է գովազդի դիզայներ Ալեքսանդր Մակքուինի աշուն/ամառ հավաքածուին, սակայն լուրերը չեզոքացան, երբ Ֆոքսն ու Մակքուինը հաստատեցին դրա ոչ ճիշտ լինելը։


== Ֆիլմագրություն ==
Ֆոքսը նաև դերասանուհի է և խաղացել է մի շարք ֆիլմերում՝

Էշլի
Աղջիկների տուն
Ամենակարող Տորը
Կարմիր երկրներ
Վելը
Խաղացողներ
Վերջին փրկվածները


== Ծանոթագրություններ ==


== Արտաքին հղումներ ==
Նիկոլ Ֆոքս Internet Movie Database կայքում
Q&A with Nicole Fox Archived 2012-02-18 at the Wayback Machine.
Արվեստագետ

Արտիստ (ֆր.՝ artiste), (լատ.՝ ars-արվեստ), դրամատիկական, օպերային, բալետային ներկայացումներում դերեր, դերերգեր, դերապարեր կատարող, էստրադային համերգի, կրկեսային ներկայացման մասնակից։ Լայն առումով՝ արվեստի որևէ ասպարեզում (թատրոն, երաժշտություն, կերպարվեստ, կինո) ստեղծագործող մարդ՝ նկարիչ, երաժիշտ և այլն։


== Տես նաև ==
Դերասան
Սենտ-Ֆրենսիս (Արկանզաս)

Սենտ-Ֆրենսիս (անգլ.՝ St. Francis County), ԱՄՆ Արկանզասի շրջաններից մեկը։ Ընդհանուր տարածությունը 1,642 կմ² է, բնակչությունը՝ 28.258 մարդ (2007 թ. տվյալներով)։ Շրջկենտրոնն է Ֆորեստ Սիթի բնակավայրը։ Կազմավորվել է 1827 թ.։


== Ժողովրդագրություն ==
Շրջանի ժողովրդագրական պատկերը ըստ սեռի և տարիքային խմբերի.


== Արտաքին հղում ==
Տվյալներ ԱՄՆ վիճակագրության բյուրոյի կայքումArchived 2011-08-13 at the Wayback Machine.
Հայաստանի Հանրապետության քաղաքացիություն

Հայաստանի Հանրապետության քաղաքացիություն, Հայաստանի Հանրապետության և անձի՝ քաղաքացու միջև կայուն իրավական կապ և անձի կարգավիճակ, որի ուժով պետությունը՝ Հայաստանի Հանրապետությունը, և անհատը ՝ Հայաստանի Հանրապետության քաղաքացին, ձեռք են բերում փոխադարձ իրավունքներ և պարտականություններ։


== Պատմություն ==
1995 թվականի հոկտեմբերի 23-ին ՀՀ ԱԺ կողմից ընդունվել է Ն-041-I ՀՀ օրենքը «Հայաստանի Հանրապետության մասին»։ ՀՀ Կառավարությունը 2007 թվականի նոյեմբերի 23-ի N 1390-Ն որոշմամբ սահմանել է ՀՀ քաղաքացիություն ձեռքբերման կարգը և անհրաժեշտ փաստաթղթերի ցանկը։
Լինելով պետության իրավունքի համակարգի կարևորագույն ինստիտուտներից մեկը՝ քաղաքացիությունն իր ամրագրումն է ստացել նախևառաջ ՀՀ Սահմանադրությամբ։ 2015 թվականի խմբագրությամբ Հայաստանի Սահմանադրության 47-րդ հոդվածը վերնագրված է «Հայաստանի Հանրապետության քաղաքացիության իրավունքը» և սահմանում է, որ

Հայաստանի Հանրապետության քաղաքացիներից ծնված երեխան Հայաստանի Հանրապետության քաղաքացի է։
Յուրաքանչյուր երեխա, որի ծնողներից մեկը ՀՀ քաղաքացի է, ունի Հայաստանի Հանրապետության քաղաքացիություն ձեռք բերելու իրավունք։
Ազգությամբ հայերը Հայաստանի Հանրապետությունում բնակություն հաստատելու պահից ունեն Հայաստանի Հանրապետության քաղաքացիություն ձեռք բերելու իրավունք։
Ազգությամբ հայերը Հայաստանի Հանրապետության քաղաքացիություն ձեռք են բերում օրենքով սահմանված պարզեցված կարգովԼ
ՀՀ քաղաքացին չի կարող զրկվել քաղաքացիությունից։ Հայաստանի Հանրապետության քաղաքացին չի կարող զրկվել քաղաքացիությունից։ ՀՀ քաղաքացին չի կարող զրկվել քաղաքացիությունը փոխելու իրավունքից։
Սույն հոդվածով սահմանված իրավունքների իրականացման կարգը, ՀՀ քաղաքացիության ձեռքբերման այլ հիմքերը, ինչպես նաև դադարեցման հիմքերը սահմանվում են օրենքով։
Սույն հոդվածի 2-4-րդ մասերով, ինչպես նաև 5-րդ մասի 2-րդ նախադասությամբ սահմանված իրավունքները կարող են սահմանափակվել միայն օրենքով՝ պետական անվտանգության, հանցագործությունների կանխման կամ բացահայտման, ինչպես նաև հանրային շահերի պաշտպանության նպատակով։
ՀՀ քաղաքացիների Հայաստանի Հանրապետության սահմաններից դուրս, միջազգային իրավունքի հիման վրա, ՀՀ պաշտպանության ներքո են։Քաղաքացիությունն իր առավել մանրամասն կարգավորումն է ստացել 2007 թվականին ընդունված «Քաղաքացիության մասին» ՀՀ օրենքով։ Այս օրենքի համաձայն՝ այնձի քաղաքացիությունը ճանաչվսւմ կամ հաստատվում է հատուկ փաստաթղթերով, որոնք են․

անձնագիրը, որը տրվում է 16 տարին լրացած անձանց, 10 տարի ժամկետով, համարվում է Հայաստանի Հանրապետության սեփականությունը և որտեղ ամրագրվում են քաղաքացու անձի մասին այնպիսի տեղեկություններ, ինչպիսիք են անունը, ազգանունը, սեռը, ծննդյան տարեթիվը և այլն,
ծննդյան վկայականը կամ ՀՀ քաղաքացիությունը հաստատող վկայականը, որ տրվում են մինչև 16 տարեկան անձանց։


=== Օրենսդրություն ===
ՀՀ օրենք «Հայաստանի Հանրապետության քաղաքացիության մասին»


== Տես նաև ==
Հայաստանի Հանրապետության քաղաքացու օր


== Ծանոթագրություններ ==


== Արտաքին հղումներ ==
Տեղեկություն ՀՀ քաղաքացիության մասին ՀՀ ԱԳՆ պաշտոնական կայքում
Բրիսկով Ֆինկենհերդ

Բրիսկով Ֆինկենհերդ (գերմ.՝ Brieskow-Finkenheerd), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Բրիսկով Ֆինկենհերդի ենթակայության տակ։ Բնակչությունը 2446 մարդ է (2010 թվականի դեկտեմբերի 31–ի տվյալներով)։ Զբաղեցնում է 13,47 կմ² տարածք։ Պաշտոնական կոդը՝ 12 0 67 076։


== Ծանոթագրություններ ==


== Արտաքին հղումներ ==
Պաշտոնական էջ
Վորոնիններ

«Վորոնիններ», ռուսական կատակերգական սերիալ։ Պրեմիերան կայացել է նոյեմբերի 16-ին 2009 թվականին ՍՏՍ հեռուստաալիքով։


== Սյուժե ==
«Վորոնիններ» սերիալի հիմնական հերոսները սովորական ընտանիքի անդամներ են։ Ընտանիքում՝ ամուսին Կոստյա, նրա կինը Վերան, և նրանց երեխանները Մաշան և երկվորյակներ Ֆիլիպը և Կիրիլը։ Նրանց հարևանները Կոստյայի ծնողներն են՝ Գալինա Իվանովնան և Նիկոլայ Պետրովիչը և Կոստյայի եղբայրը՝ Լյոնյան։
Մի անգամ Կոստյան ջարդեց պատշգամբների միջև միջնապատը, որը անջատում էր  ծնողների և նրա բնակարանները ։ Եվ ծնողները օրը մի քանի անգամ գալիս են նրանց տուն։ Այդ ընթացքում Լյոնյան նոր ընկերուհի է ունենում՝ Նաստյային, ում հետ նա ամուսնանում է։
Օրեր անց Գալինա Իվանովնան և Նիկոլայ Պետրովիչը տեղափոխվում են գյուղ, իսկ Մոսկվայի տանը ապրում են Լյոնյան և Նաստյան։ Եվ Վորոնին եղբայրները դառնում են հարևաններ։ Սակայն նրանց ծնողներին վռնդում են գյուղից և ծնողները և Լյոնյան, Նաստյայի հետ ապրում են մի տան մեջ։ 210 սերիայից Լյոնյան կնոջ հետ տեղափոխվում են նոր տուն։ 11-րդ եթերաշրջանում Վորոնինները ճանապարհորդվում են Թուրքիա, Նաստյան ունենում է երեխա, իսկ Վերան, Կոստյան Լյոնյան, Գալինա Իվանովնան և Նիկոլայ Պետրովիչը Մաշայի հետ միասին մասնակցում են «Սա մեր երեխան է» ծրագրին։ 243 սերիայում Վորոնինները գնում են ամառանոց։ 316 սերիայում Վերան՝ Կոստյայի կինն ունենում է աղջիկ երեխա, որի անունը դնում են Լյուսյա։ 18 եթերաշրջանում Լյոնյան և Նաստյան գնումմ են տուն և տեղափոխվում են այնտեղ։


== Եթերաշրջանների ցանկ ==


== Ծանոթագրություններ ==
Լեսովկա (գյուղ, Անդրուշևկայի շրջան)

Անվան այլ կիրառումների համար տե՛ս՝ ԼեսովկաԼեսովկա (ուկրաիներեն՝ Лісівка), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Լեսովկա գյուղում բնակվում էր 732 մարդ։ Բնակավայրը զբաղեցնում է 13,5 կմ² տարածք։ Բնակչության խտությունը կազմում էր 54,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարկածներ Նիկոլայ Գոգոլի մահվան մասին

Նիկոլայ Գոգոլի մահվան մի քանի վարկած կա։
Ըստ Գոգոլի մահվան ընդունված տարբերակի 1852 թվականի փետրվարի 18-ին նա պառկել է անկողնում և ընդհանրապես հրաժարվել է սնունդից։ Փետրվարի 20-ին բժշկական կոնսիլիումը որոշել է Գոգոլի հարկադիր բուժումը, որի արդյունքը եղել է վերջնական ուժերի կորուստը, երեկոյան նա ընկել է անմարդկային վիճակի մեջ, իսկ փետրվարի 21-ի գիշերը մահացել է։


== Վարկածներ հիվանդության մասին ==
Հայտնի ներքին կլինիցիստ և հոգեբույժ Վ. Ֆ. Չիժը (1855-1922) «Փիլիսոփայության և հոգեբանության հարցեր» ամսագրում (1903-1904 թվականներ) տեղադրել է «Ն. Վ. Գոգոլի հիվանդությունը» ընդարձակ հոդված, որտեղ գրողի կենսագրության վիճելի փաստերի ըմբռնումը շարադրել է ժամանակակից հոգեբուժության տեսանկյունից։ Ըստ Չիժայի՝ Գոգոլի հոգեկան հիվանդության նախադրյալները դրսևորվել են դեռևս վաղ պատանեկության տարիներին, իսկ վերջնական տեսքով հիվանդությունը հայտնաբերվել է նրա մահվանից տասը տարի առաջ։


== Մահվան վարկածներ ==

Վարկածներից մեկի համաձայն՝ Գոգոլը լեթարգիական քնով է քնել, քանի որ նրա աճյունների արտաշիրմումից հետո որոշ ականատեսներ կարծում էին, որ գրողի կմախքը դագաղի մեջ անբնական դրություն է ընդունել։ Լեթարգիական քնի վարկածը հերքում են քանդակագործ Նիկոլայ Ռամազանովի հուշերը։
Ըստ մեկ այլ վարկածի, Գոգոլի մահը կապված է նրա կողմից ամբողջ մարմնական ապաշխարհումը մերժելու հետ, ինչի հետևանքով նա, ըստ պատմաբան Ա.Վ. Կարտաշևի, «իրեն սովամահ է արել սպիրիտուալիզմի սխրանքի մեջ»։
Կա տեսակետ, որ գրողը մահացել է հյուծման պատճառով ավելորդ ասկետիզմի հետևանքով առաջացած հոգեկան հիվանդությունից։ Հոգեբուժության պրոֆեսոր Դ. Ե. Մելեխովը կարծում է, որ գրողը ենթարկվել է մանիկալ-դեպրեսիվ պսիխոզի կամ նոպայի, շիզոֆրենիայի, որն արտահայտվել է կրոնական անառողջ ձևով։ Մելեխովի կարծիքով՝ գրողը մահացել է, քանի որ հիվանդությունը, որով տառապել է Գոգոլը, դեռ չհայտնաբերված է եղել և բժիշկները չեն իմացել, թե ինչպես բուժեն այն։
Վ. Ա. Վորոպաևը հերքում է այդ տեսակետը՝ պնդելով, որ գիտնականը սխալ է մեկնաբանել գրողի մահը։ Վորոպաևի կարծիքով, Գոգոլի կրոնական ապրումները առողջ էին և կապ չունեին նրա մահվան հետ։ Մասնավորապես, քննադատելով Մելեխովի կարծիքը, Վորոպաևը պնդել է․

Գոյություն ունի Գոգոլի մահվան ևս մեկ վարկած, որը առաջ է քաշվել Կոնստանտին Սմիրնովի կողմից, որը նույնպես մերժվում է Վ. Ա. Վորոպաևի կողմից

։


== Ծանոթագրություններ ==
Տոպորի (գյուղ, Ռուժինսկի շրջան)

Անվան այլ կիրառումների համար տե՛ս՝ ՏոպորիՏոպորի (ուկրաիներեն՝ Топори), գյուղ Ուկրաինայի Ժիտոմիրի մարզի Ռուժինսկի շրջանում։
2001 թվականի տվյալներով Տոպորի գյուղում բնակվում էր 1 109 մարդ։ Բնակավայրը զբաղեցնում է 4235 կմ² տարածք։ Բնակչության խտությունը կազմում էր 261,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զառիթափ (այլ կիրառումներ)

Զառիթափ, կարող է վերաբերել՝

Զառիթափ - գյուղ Հայաստանի Վայոց ձորի մարզում
Զառիթափ - գետակ Արաքսի ավազանում, Արփա գետի ձախակողմյան վտակը
Վելիկայա Չեչելիևկա

Վելիկայա Չեչելիևկա (ուկրաիներեն՝ Велика Чечеліївка), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Վելիկայա Չեչելիևկա գյուղում բնակվում էր 633 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նևեսինե (համայնք)

Անվան այլ կիրառումների համար տե՛ս՝ Նևեսինե (այլ կիրառումներ)Նևեսինե համայնք (սերբ.՝ Општина Невесиње), համայնք Բոսնիա և Հերցեգովինայի Սերբական Հանրապետություն վարչական կազմավորման հարավային հատվածում։ Վարչական կենտրոնը համարվում է Նևեսինե քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 13758 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 57 բնակավայրեր, որոնց թվում է Նևեսինե քաղաքը։


== Ծանոթագրություններ ==
Միխայիլ Ցվիգուն

Միխայիլ Ցվիգուն (ռուս.՝ Михаи́л Семёнович Цвигу́н, հոկտեմբերի 31, 1944(1944-10-31) - հուլիսի 30, 2016(2016-07-30)), ռուս դիվանագետ, Ջիբութիում (1995—1999) և Կոնգոյի Հանրապետությունում (2003—2009) Ռուսաստանի Դաշնության արտակարգ և լիազոր դեսպան։


== Կենսագրություն ==
1968 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1977 թվականին՝ ԽՍՀՄ արտաքին գործերի նախարարության դիվանագիտական ակադեմիայի առաջնորդող դիվանագիտական աշխատակիցների կատարելագործման կուրսերը և 1989, 2001 թվականներին Դիվանագիտական ակադեմիայի որակավորման բարձրացման ֆակուլտետը։ 1968 թվականից զբաղվում է դիվանագիտական գործունեությամբ։ Տիրապետում է արաբերեն և ֆրանսերեն լեզուներին։

1984-1987 թվականներ՝ Եգիպտոսում ԽՍՀՄ դեսպանության խորհրդական-դեսպանորդ։
1988 թվականից մինչև 1995 թվականը եղել է ԽՍՀՄ, իսկ 1991 թվականից` Ռուսաստանի արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի տնօրենի տեղակալ, բաժնի պետի տեղակալ, բաժանմունքի վարիչ։
1995 թվականի մայիսի 26-ից մինչև 1999 թվականի մայիսի 5-ը Ջիբութիում եղել է Ռուսաստանի Դաշնության արտակարգ և լիազոր դեսպան։
1999-ից 2003 թվականներին եղել է Ռուսաստանի Դաշնության  արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի գլխավոր խորհրդական։
2003 թվականի նոյեմբերի 11-ից մինչև 2009 թվականի հոկտեմբերի 15-ը Կոնգոյի Հանրապետությունում եղել է Ռուսաստանի Դաշնության արտակարգ և լիազոր դեսպան։2009 թվականից թոշակառու է։


== Դիվանագիտական աստիճան ==
1-ին դասի արտակարգ և լիազոր դեսպանորդ (1993 թվականի սեպտեմբերի 22)
Արտակարգ և լիազոր դեսպան (1997 թվականի սեպտեմբերի 12)


== Ծանոթագրություններ ==


== Արտաքին հղումներ ==
Биография на сайте МИД России Archived 2016-03-04 at the Wayback Machine.
Биография на сайте Центра военно-политических исследований МГИМО
Դեպոյի զոհված աշխատակիցների հուշարձան (Կրասնի Սուլին)

Ստելա Հայրենական մեծ պատերազմի տարիներին զոհված Սուլինի դեպոյի աշխատակիցների պատվին (ռուս.՝ Стела в честь погибших в годы Великой Отечественной войны деповчан), հուշարձան-ստելա Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Սուլին երկաթուղային կայարանի դեպոյի տարածքում։ Տեղադրվել է 1977 թվականին` Հոկտեմբերյան հեղափոխության 60-ամյակի պատվին։


== Պատմություն ==
Հուշարձան-ստելայի բացման արարողությունը տեղի է ունեցել 1977 թվականի նոյեմբերի 2-ին, Հոկտեմբերյան հեղափոխության 60-ամյակի նախօրեին։ Այն տեղադրվել է Ժողովրդական պատգամավոորների քաղաքային խորհրդի գործադիր կոմիտեի որոշմամբ Սուլին երկաթուղային կայարանի դեպոյի տարածքում։
Սա Հայրենական մեծ պատերազմի տարիներին զոհված Սուլինի դեպոյի աշխատակիցների խորհրդանշական գերեզման է, որի վրա տեղադրված է ստելան։ Այն շարված է ցեմենտի լուծույթից պատրաստված աղյուսով և երեսպատված է մարմարե սալիկներով։ Ստելայի առջևի մասում շոգեքարշի քանդակադրոշմված խորհրդանշան է, ինչպես նաև հուշատախտակ հետևյալ գրությամբ. «Հավերժ փառք մեր հայրենիքի ազատության և անկախության համար զոհված հերոսներին»։ Քիչ ներքև գրված է. «1941-1945 թվականներ»։ Ստելայի չափսերն են. ներքևում` 1,6 մ և վերևում` 1,2 մ, բարձրությունը` 5 մ։ Պատվանդանի չափսերն են` 2 × 2 մ։


== Ծանոթագրություններ ==
Առաջին Վիշեգրադյան համագումար

Առաջին Վիշեգրադյան համագումար, եվրոպական միապետների համագումար է, որը կայացել է՝ 1335 թվականի հոկտեմբերի վերջին և նոյեմբերին հունգարական Վիշեգրադ քաղաքում։ Նրան մասնակցում էին Արևելյան Եվրոպայի երեք միապետներ՝ Չեխիայի թագավոր Յան I-ը, Հունգարիայի թագավոր Կառլ I Ռոբերտը (հանդիպման նախաձեռնողը) և Լեհաստանի թագավոր  Կազիմիր III-ը։ Քննարկվում էր հակահաբսբուրգյան միություն ձևավորելու հարցը, ինչպես նաև, որ Յան I-ը հրաժարվեր լեհական թագի նկատմամբ հավակնություններից հօգուտ նրա, որ կճանաչվի չեխական ինքնուրույնությունը Սիլեզիայի նկատմամբ, և հավելյալ նա պետք է ստանար 20 հազար պրահյան գրոշ։


== Իրադարձությունների ընթացք ==
1300 թվականին Չեխիայի թագավոր Յան I-ը թագադրվեց և դարձավ լեհական թագավոր, որը առաջացրեց անհանգստություն լեհական կառավարող դինաստիայի՝ Պիաստների մոտ, քանի որ այսուհետ լեհական գահի հավակնորդներ էին դառնում Յան I-ի ժառանգորդները։ Այս կոնֆլիկտը հաղթահարելու համար միապետները սկսեցին բանակցություններ վարել համաձայնագիր կնքելու համար, իսկ որպես միջնորդ հանդես եկավ հունգարական թագավոր Կառլ I Ռոբերտը։
Այն բանից հետո, երբ մշակվեց այսպես ասված Տրենչենյան կոնվենցիան, 1335 թվականի աշնանը Վիշեգրադում տեղի ունեցավ երեք միապետների հանդիպում, որում չեխական թագավոր Յան I-ը հրաժարվեց լեհական գահի նկատմամբ հավակնություններից և ամբողջ Լեհաստանից, փոխարենը ստացավ ֆինանսական փոխհատուցում 20 հազար գրոշի չափով և ճանաչվեց չեխական գերակայությունը Սիլեզիա դքսության նկատմամբ։ Գլխավոր ձեռքբերումը եղավ երեք կողմերի միջև պաշտպանողական միության կնքումը ընդդեմ Հաբսբուրգների և ձեռք բերվեց համաձայնություն ստեղծել նոր առևտրային ճանապարհներ, որոնք կշրջանցեին Վիեննան։


== Հետևանքներ ==
Մինչև 1742 թվականը Սիլեզիան գտնվում էր չեխական թագի ենթակայության տակ, մինչև չանցավ Պրուսիայի թագավորությանը, իսկ Լեհաստանի կազմում տարածքների մեծ մասը վերադարձավ միայն Երկրորդ համաշխարհային պատերազմից հետո (Սիլեզիայի մի փոքր մասը պատկանում է Չեխիայի Հանրապետությանը)։
1335 դեկտեմբերի 6-ին համաձայնագիրը կնքելուց հետո լեհական թագավոր Կազիմիր III-ի և Չեխիայի թագավոր Յան I-ի ժամանեցին Պրահա, որտեղ լեհական միապետը արժանացավ բազում  մեծարանքների, համաձայն տարեգրությունների։
1339 թվականին կայացավ Երկրորդ Վիշեգրադիան համագումարը, որում ընտրվեց Լեհաստանի նոր թագավոր։


== Տես նաև ==
Երկրորդ Վիշեգրադիան համագումար
Վիշեգրադիան խումբ


== Գրականություն ==
RÁCZ, György. Visegrád 1335 [online]. Bratislava: International Visegrad Fund, 2009, [cit. 2013-08-02]. On-line book. (անգլ.) (չեխ.) (սլովակ.) (հունգարերեն) (լեհ.) (լատ.)